ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
பஞ்சாபில் உள்ள தேசிய உர நிறுவனத்தின் ஆலையை மத்திய அமைச்சர் திரு மன்சுக் மண்டாவியா பார்வையிட்டார்
பஞ்சாப் மாநிலம் நங்காலில் உள்ள தேசிய உர நிறுவனத்தின்  ஆலையை மத்திய ரசாயனம் மற்றும் உரங்கள் இணை அமைச்சர் திரு மன்சுக் மண்டாவியா இன்று பார்வையிட்டார்.
நிறுவனத்தின் வளர்ச்சியை ஆய்வு செய்த அவர், நாட்டின் உரத் தேவையை பூர்த்தி செய்வதற்காக அதிகாரிகள் எடுத்த நடவடிக்கைகளை பற்றி கேட்டறிந்தார்.
ஆலையின் உற்பத்தி செயல்பாடுகளைப் பற்றி தெரிந்துகொள்ள அமைச்சர் மிகவும் ஆர்வம் காட்டினார். கட்டுப்பாட்டு அறைகளை பார்வையிட்ட அமைச்சர் பணியாளர்களிடம் உரையாடினர்.
40 ஆண்டு காலமாக செயல்பட்டு வரும் ஆலையின் சிறந்த உற்பத்தித் திறனை திரு மண்டாவியா பாராட்டினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653794
சிறப்பு சேவைகள் மற்றும் கட்டுரைகள்
மேட்டுப்பாளையம் - கோவை ரயில் ஞாயிற்றுக்கிழமைகளிலும் இயக்கப்படும்
மத்திய இணை அமைச்சர் டாக்டர் எல் முருகனின் கோரிக்கையை ஏற்று ரயில்வே அமைச்சர் திரு அஸ்வினி வைஷ்ணவ் அறிவிப்பு
மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகனின் கோரிக்கைக்கு இணங்க, மேட்டுப்பாளையம் – கோவை ரயில் ஞாயிற்றுக்கிழமைகளிலும் இயக்கப்படும் என்றும், சென்னை எழும்பூர் - திருச்செந்தூர் எக்ஸ்பிரஸ் ரயில் பாபநாசம் ரயில் நிலையத்தில் நின்று செல்லும் என்றும் ரயில்வேத்துறை அமைச்சர் திரு அஸ்வினி வைஷ்ணவ் தெரிவித்துள்ளார்.
இது குறித்து மத்திய இணை அமைச்சர் டாக்டர் எல் முருகன், ரயில்வே துறை அமைச்சகத்திற்கு எழுதியிருந்த கடிதத்தில், தமது தமிழ்நாட்டுப் பயணத்தின் போது ஏராளமான பயணிகள் மற்றும் சுற்றுலாப் பயணிகள், மேட்டுப்பாளையம் – கோவை ரயிலை ஞாயிற்றுக்கிழமைகளிலும் இயக்க வேண்டும் என்று தம்மிடம் கோரிக்கை விடுத்ததாக குறிப்பிட்டிருந்தார். ஞாயிற்றுக்கிழமைகளில் ரயிலை இயக்கினால், அந்த மார்க்கத்தில் பயணிக்கும் நூற்றுக்கணக்கான பயணிகள் பயனடைவார்கள் என்றும் இது குறித்து உரிய நடவடிக்கை எடுக்க வேண்டும் என்றும் அவர் கேட்டுக்கொண்டார்.
இதற்குப் பதில் அளித்து ரயில்வேத் துறை அமைச்சர் திரு அஸ்வினி வைஷ்ணவ், டாக்டர் எல் முருகனுக்கு எழுதியுள்ள கடிதத்தில் இது குறித்து பரிசீலிக்கப்பட்டதாக தெரிவித்துள்ளார். வாரத்திற்கு ஆறு நாட்கள் இயக்கப்பட்டு வந்த மேட்டுப்பாளையம் – கோவை ரயில் இனி தினசரி இயக்கப்படும் என்றும், சென்னை எழும்பூர் – திருச்செந்தூர் எக்ஸ்பிரஸ் ரயில், பாபநாசம் ரயில் நிலையத்தில் நின்று செல்லும் என்றும் அந்தக் கடிதத்தில் ரயில்வே அமைச்சர் குறிப்பிட்டுள்ளார்.
மின்னணு மற்றும் தகவல் தொழில்நுட்பம்
இணைய இணைப்புகளில் உலகின் மிகப்பெரும் நாடாக இந்தியாவை உருவாக்குவதற்கான பயிலரங்கம்: மத்திய மின்னணு மற்றும் தகவல் தொழில்நுட்ப அமைச்சகம் ஏற்பாடு
இணைய இணைப்புகளில் உலகின் மிகப்பெரும் நாடாக இந்தியாவை உருவாக்குவதற்காக “அனைத்து இந்தியர்களையும் இணைத்தல்” என்ற தலைப்பில் ஓர் பயிலரங்கை மத்திய மின்னணு மற்றும் தகவல் தொழில்நுட்ப அமைச்சகம் நடத்தியது. நாட்டில் தற்போது இணைய வசதி இல்லாத கிராமங்கள் மற்றும் நகரங்களில் சேவைகளை அளிப்பதற்கான திட்டம் குறித்து விவாதிப்பதற்காக மின்னணு மற்றும் தகவல் தொழில்நுட்ப அமைச்சகம், தகவல் தொழில்நுட்பத் துறை, தகவல் தொடர்பு அமைச்சகத்தின் பிரதிநிதிகள் மற்றும் ஜியோ, ஏர்டெல் போன்ற நிறுவனங்களின் பிரதிநிதிகள் உட்பட அரசு மற்றும் தனியார் துறை பங்குதாரர்கள் பயிலரங்கிற்கு அழைக்கப்பட்டிருந்தனர்.
பிரதமரின் தொலைநோக்குப் பார்வையைக் கருத்தில்கொண்டு, உலகின் பிரமாண்ட கண்ணாடி இழைக்கற்றை வாயிலான கிராமப்புற பிராட்பேண்ட் இணைப்பு திட்டமான பாரத் நெட் பற்றியும் இந்த நிகழ்ச்சியின்போது ஆய்வு செய்யப்பட்டது. இணைய வசதி இல்லாத பகுதிகள்/ கிராமங்களில் உடனடியாக வசதிகளை அமல்படுத்துவதற்கான உத்திகள் குறித்தும் ஆலோசிக்கப்பட்டது.
இந்த நிகழ்ச்சிக்குத் தலைமை வகித்த மத்திய மின்னணு மற்றும் தகவல் தொழில்நுட்ப இணை அமைச்சர் திரு ராஜீவ் சந்திரசேகர், பாதுகாப்பான மற்றும் நம்பகத்தன்மை வாய்ந்த இணைய சேவையின் மூலம் இந்தியர்கள் அனைவரையும் இணைக்கும் அரசின் நோக்கத்தை வலியுறுத்தினார். “இணையத்தின் ஆற்றல் சக்தியின் மூலம், மின்னணு இந்தியா வாயிலாக அனைத்து குடிமக்களுக்கும் அதிகாரம் அளித்து, அதேவேளையில் மின்னணு பொருளாதாரம் மற்றும் பணிகளை விரிவுபடுத்துவதே பிரதமரின் தொலைநோக்குப் பார்வை”, என்று அவர் கூறினார்.
உலகளாவிய இணைய சேவையை அடைவது குறித்த அரசு மற்றும் தனியார் பங்குதாரர்களின் கருத்துக்களைப் பகிர்ந்து கொள்ளும் வாய்ப்பை இந்த பயிலரங்கம் வழங்கியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757190
தொலைதொடர்பு மற்றும் தகவல் தொழில்நுட்ப அமைச்சகம்
விமானப் பயணத்தின்போது தொடர்பு கொள்ளலாம்
விமானப் பயணத்தின்போது, தகவல் தொடர்பு குறித்து 2018, மே 1ஆம் தேதி நடைபெற்ற கூட்டத்தில் தொலைத்தொடர்பு ஒழுங்குமுறை ஆணையகம் முன் வைத்த  அனைத்து பரிந்துரைகளையும் தொலைத்தொடர்பு ஆணையம்  ஏற்றுக் கொண்டுள்ளது. இதன் மூலம் 3 ஆயிரம் மீட்டர் உயரத்தில் பறக்கும்போது, விமானத்தின் உள்ளே பயணம் செய்தபடியே குரல்வழியாகவோ, தகவல் பரிமாற்றம் வாயிலாகவோ தகவல் தொடர்பு கொள்ளலாம். பயன்படுத்தலாம். இது நான்கு அல்லது ஐந்து மாதங்களில் நடைமுறைக்கு வரும் என எதிர்பார்க்கப்படுகிறது.
இதற்கு முன் செயலாளர்களைக் கொண்ட கமிட்டிக் கூட்டத்தில் எடுக்கப்பட்ட முடிவின் தொடர்ச்சியாக இந்த அறிவிப்பு வெளியாகியிருக்கிறது. விமானத்தில் பயணம் செய்யும்போது, இந்திய செயற்கைக்கோள்கள் அல்லது இந்திய விண்வெளித் துறையின் ஒப்புதலுடன் இயங்கும் செயற்கைக்கோள்கள் மூலம் குரல்வழி மற்றும் தகவல் சேவை வழி தொடர்புகொள்ள வழியேற்படுத்தலாம் என்று அக்கூட்டத்தில் முடிவெடுக்கப்பட்டது.
இதற்காக விமானத்தின் உள்ளே தகவல் தொடர்புக்கான வசதியை அமைக்க தனி உரிம முறையையும் ஏற்படுத்தலாம். குரல் வழி அல்லது தகவல்வழி தொடர்புக்கான அடையாள உரிமக் கட்டணமாக ரூ.1 வசூலிக்கலாம். இத்தகைய தகவல் தொடர்பு வசதியை கப்பல் பயணத்திலும் இதர வாகனங்களில் பயணம் செய்யும்போதும் ஏற்படுத்தலாம் என்றும் முடிவெடுக்கப்பட்டது.
(Visitor Counter : 87
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறந்த நிர்வாகம் குறித்த இரண்டு நாள் பிராந்திய மாநாடு ஜெய்ப்பூரில் நாளை தொடங்குகிறது; இத்திட்டத்தின் கீழ் 2022-ம் ஆண்டு வெற்றி பெற்றவர்களுக்கு பொது நிர்வாகத்தில் சிறந்து விளங்கியதற்கான பிரதமரின் விருதுகள் இம்மாநாட்டில் வழங்கப்படும்.
2023 அக்டோபர் 4 மற்றும் 5-ம் தேதிகளில் ஜெய்ப்பூரில் நடைபெறும் பிராந்திய மாநாட்டில் பொது நிர்வாகத்தில் சிறந்து விளங்குவதற்கான பிரதமரின் விருதுகள் திட்டத்தின் கீழ் 2022-ம் ஆண்டின் விருது, வெற்றி பெற்றவர்களுக்கு வழங்கப்படும்.
ராஜஸ்தான் முதலமைச்சர் திரு அசோக் கெலாட், மத்திய பணியாளர், பொதுமக்கள் குறைதீர்ப்பு மற்றும் ஓய்வூதியத் துறை இணையமைச்சர் டாக்டர் ஜிதேந்திர சிங் ஆகியோர் தலைமையில் 2 நாள் மாநாட்டை ராஜஸ்தான் அரசு நடத்துகிறது.
இந்த மாநாட்டில் 2022 ஆம் ஆண்டிலிருந்து 7 பிரிவுகளில் 13 விருது பெற்றவர்கள், பிரதமரின் விருது வென்றவர்கள், ராஜஸ்தானைச் சேர்ந்த தேசிய மின் ஆளுமை விருது வென்றவர்கள் மற்றும் ராஜஸ்தானில் சிறந்த நிர்வாக நடைமுறைகளை வழங்குவார்கள். விருது பெற்றவர்களின் அனுபவப் பகிர்வு அமர்வுகளுடன் கூடுதலாக "நிர்வாக சீர்திருத்தங்கள் மற்றும் மக்கள் குறைகளை திறம்பட நிவர்த்தி செய்தல்" மற்றும் "நிர்வாகத்தில் தொழில்நுட்பம்" என்ற தலைப்பிலான 2 முழுமையான அமர்வுகள் தொகுக்கப்பட்டுள்ளன.
மண்டல மாநாட்டின் "நிர்வாக சீர்திருத்தங்கள் மற்றும் மக்கள் குறைகளை திறம்பட நிவர்த்தி செய்தல் 2014-2023" என்ற முதல் அமர்வில், பொது நிர்வாகத்தில் சிறந்து விளங்குவதற்கான பிரதமரின் விருது திட்டத்தின் பயணம் குறித்த விளக்கக்காட்சி மற்றும் குறும்படம் ஒளிபரப்பப்படும்.
'நிர்வாகத்தில் தொழில்நுட்பம்' என்ற தலைப்பில் அமர்வு நடைபெற உள்ளது. ராஜஸ்தான் முதலமைச்சர் திரு அசோக் கெலாட், மத்திய அறிவியல் மற்றும் தொழில்நுட்பம் ; பிரதமர் அலுவலகம் பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் மற்றும் அணுசக்தித் துறை, விண்வெளித் துறை இணையமைச்சர் டாக்டர் ஜிதேந்திர சிங், ஆகியோர் தொடக்கவுரையாற்றுகின்றனர். 2022-ம் ஆண்டுக்கான பிரதமர் விருது குறித்த படம் திரையிடப்பட உள்ளது.
இந்த மாநாட்டின் முக்கிய நோக்கம், தேசிய மற்றும் மாநில அளவிலான பொது நிர்வாக அமைப்புகளை ஒரே அமைப்பில் கொண்டு வந்து பொது நிர்வாகத்தில் புதுமைகளைப் பகிர்ந்து கொள்வது, வாழ்க்கைத் தரத்தை மேம்படுத்த எதிர்கால பொதுத் தீர்வை மாற்றுவது, நல்லாட்சி, மின் ஆளுமை, டிஜிட்டல் ஆளுமை போன்றவை ஆகும்.
பிரதமர் அலுவலகம்
மேஜர் தயான்சந்த் தேசிய மைதானத்தில் வீர் பால் தினத்தையொட்டி 26ந்தேதி நடைபெறவுள்ள வரலாற்று சிறப்புமிக்க நிகழ்ச்சியில் பிரதமர் பங்கேற்கிறார்
சுமார் முந்நூறு சிறார்கள் பங்கேற்று கீர்த்தனைகள் பாடும் ‘ஷபத் கீர்த்தனை’யில் பிரதமர் கலந்து கொள்கிறார்
சுமார் மூவாயிரம் மாணவர்கள் பங்கேற்கும் அணிவகுப்பை பிரதமர் கொடியசைத்து தொடங்கி வைக்கிறார்
தில்லியில் உள்ள மேஜர் தயான் சந்த் தேசிய மைதானத்தில் 26தேதி மதியம் 12:30 மணிக்கு வீர் பால் தினத்தையொட்டி நடைபெறவுள்ள வரலாற்று சிறப்புமிக்க நிகழ்ச்சியில் பிரதமர் திரு நரேந்திர மோடி பங்கேற்கிறார். நிகழ்ச்சியின் போது, சுமார் முன்னூறு சிறார்கள் பங்கேற்று கீர்த்தனைகள் பாடும் ‘ஷபத் கீர்த்தனை’யில் பிரதமர் கலந்து கொள்கிறார். இந்த முக்கிய நிகழ்வில், சுமார் மூவாயிரம் குழந்தைகள் பங்கேற்கும் அணிவகுப்பையும் பிரதமர் கொடியசைத்து தொடங்கி வைக்கிறார்.
சாஹிப்ஜாதாக்களின் தீரம் மற்றும் தைரியத்தின் கதையைப் பற்றி மக்களுக்கு, குறிப்பாக சிறார்களுக்கு தெரிவிக்க, நாடு முழுவதும் கலந்துரையாடல் மற்றும் பங்கேற்பு நிகழ்ச்சிகளுக்கு அரசு ஏற்பாடு செய்து வருகிறது. நாடு முழுவதும் உள்ள பள்ளி மற்றும் கல்லூரிகளில் கட்டுரை போட்டிகள், வினாடி-வினா போட்டிகள் மற்றும் பிற நிகழ்ச்சிகளுக்கு ஏற்பாடு செய்யப்படும். ரயில் நிலையங்கள், பெட்ரோல் விற்பனை நிலையங்கள், விமான நிலையங்கள் போன்ற பொது இடங்களில் டிஜிட்டல் கண்காட்சிகள் அமைக்கப்படும். நாடு முழுவதும், சாஹிப்ஜாதாக்களின் வாழ்க்கை வரலாறு மற்றும் தியாகத்தை விவரிக்கும் நிகழ்ச்சிகள் ஏற்பாடு செய்யப்படும்.
ஸ்ரீ குரு கோவிந்த் சிங் ஜியின் பிரகாஷ் பூரப் தினமான இந்த ஆண்டு ஜனவரி மாதம் 9ந்தேதி, ஸ்ரீ குரு கோவிந்த் சிங்கின் மகன்கள் சாஹிப்ஜாதாஸ் பாபா ஜோராவர் சிங் மற்றும் பாபா ஃபத்தே சிங்கின் தியாகத்தைக் குறிக்கும் வகையில் டிசம்பர் 26 ஆம் தேதி 'வீர் பால் திவஸ்' ஆக அனுசரிக்கப்படும் என்று பிரதமர் அறிவித்தது குறிப்பிடத்தக்கது.
மத்திய அமைச்சரவை
பள்ளி கல்வியை மேம்படுத்த ரூ.5718 கோடி மதிப்பிலான உலக வங்கி திட்டத்துக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, கீழ்கண்ட திட்டங்களுக்கு ஒப்புதல் அளித்துள்ளது:
மாநிலங்களுக்கு கற்பித்தல்-கற்றல் மற்றும் முடிவுகளை வலுப்படுத்தும்  திட்டத்தை ரூ.5718 கோடி செலவில்அமல்படுத்துவதற்கு மத்திய அமைச்சரவை ஒப்புதல் அளித்துள்ளது. இந்த நிதியில் ரூ.3700 கோடி அளவுக்கு உலக வங்கி நிதியுதவி அளிக்கிறது.
ஸ்டார் திட்டம், கல்வித்துறை அமைச்சகத்தின், பள்ளி கல்வித்துறையின் கீழ் மத்திய அரசின் புதிய திட்டமாக அமல்படுத்தப்படும்.
மத்திய அரசின் பள்ளி கல்வித் துறையின் கீழ் ‘பராக்’ என்ற தேசிய மதிப்பீடுமையம் அமைக்கப்படுகிறது.
இத்திட்டம், இமாச்சலப் பிரதேசம், ராஜஸ்தான், மகாராஷ்டிரா, மத்தியப் பிரதேசம், கேரளா மற்றும் ஒடிசா ஆகிய 6 மாநிலங்களில் அமல்படுத்தப்படுகிறது. இந்த மாநிலங்களில் கல்வியின் தரத்தை மேம்படுத்த தேவையான உதவிகளை மத்திய அரசு அளிக்கும்.
இதே போன்ற திட்டம் ஆசிய வளர்ச்சி வங்கி நிதியுதவியுடன், குஜராத், தமிழ்நாடு, உத்தரகாண்ட், ஜார்கண்ட் மற்றும் அசாம் ஆகிய 5 மாநிலங்கஙளில் அமல்படுத்த திட்டமிடப்பட்டுள்ளது. இந்த மாநிலங்கள் தங்கள் அனுபவங்கள் மற்றும் சிறந்த முறைகளை ஒன்றுக்கொன்று பகிர்ந்து கொள்ளும்.
பள்ளிகளில் கல்வியை மேம்படுத்தவும், மதிப்பீடு செய்யவும், வேலை வாயப்புகளுக்கு ஏற்ற வகையில் மாணவர்களை திறமையானவர்களாக மாற்றவும் தேவையான உதவிகளை ஸ்டார்ஸ் திட்டம் வழங்கும். ஸ்டார்ஸ் திட்டத்தின் ஒட்டு மொத்த கவனம் மற்றும் அம்சங்கள், தேசிய கல்வி கொள்கை நோக்கங்களுடன் இணைக்கப்படுகின்றன.
இந்த ஸ்டார் திட்டம் மூலம், தேர்ந்தெடுக்கப்பட்ட மாநிலங்களில், பள்ளி கல்வி முறையை ஒட்டுமொத்தமாக மேம்படுத்தவும், கண்காணிக்கவும், மதிப்பீடு செய்யவும், திட்டமிடப்பட்டுள்ளது.
ஸ்டார்ஸ் திட்டத்தில் 2 முக்கிய அம்சங்கள் உள்ளன:
1) அனைத்து மாநிலங்கள் மற்றும் யூனியன் பிரதேசங்கள் பயன்பெறும் வகையில் கீழ்கண்ட நடவடிக்கைகளை தேசியளவில் மேற்கொள்ள இத்திட்டம் வழிவகுக்கிறது:
மாணவர்களைத் தக்கவைத்தல், மாற்றம் செய்தல் மற்றும் கல்வி நிறைவு விகிதங்கள் குறித்த வலுவான மற்றும் உண்மையான தகவல்களை திரட்ட கல்வி அமைச்சகத்தின் தேசிய தரவு அமைப்புகளை வலுப்படுத்துதல்.
ஊக்கத் தொகை மானியம் அளித்து, மாநிலங்களின் செயல்பாடு தர அளவீடை மேம்படுத்த கல்வி அமைச்சகத்துக்கு உதவுதல்
கற்றல் மதிப்பீடு முறைகளை வலுப்படுத்த உதவுதல்.
தேசிய மதிப்பீடு மையம்  அமைக்க உதவுதல். தேர்வு செய்யப்பட்ட மாநிலங்களுக்கு இடையே கல்வி தொடர்பான அனுபவங்களை ஆன்லைன் மூலமா பகிர்ந்து கொள்வதை ஊக்கப்படுத்துவது இந்த மையத்தின் பணிகளில் ஒன்றாக இருக்கும்.
மேலும், ஸ்டார் திட்டத்தில் அவசர கால நடவடிக்கை அம்சமும்  உள்ளது. இயற்கை, செயற்கை மற்றும் சுகாதார பேரிடர் ஏற்படும் சூழ்நிலையில், இது அரசுக்கு உதவும். தொழில்நுட்பங்களை பயன்படுத்தி தொலை தூர கல்விக்கு ஏற்பாடு செய்யும்.
2) மாநில அளவில், இத்திட்டம் ஆரம்பகால குழந்தை பருவ கல்வி மற்றும் அடிப்படை கல்வியை வலுப்படுத்தும்.
கற்றல் மதிப்பீடு முறைகளை வலுப்படுத்தும்.
வழிகாட்டுதல் மற்றும் கவுன்சலிங் மூலம் பள்ளிகளில் தொழில் கல்வியை வலுப்படுத்தப்படும்.
பிரதமரின் இ-வித்யா, அடிப்படை கல்வி திட்டம், குழந்தை பருவ கல்விக்கான தேசிய பாடத்திட்டம் போன்ற நடவடிக்கைகளிலும் ஸ்டார்ஸ் திட்டம் கவனம் செலுத்தும்.
தேர்ந்தெடுக்கப்பட்ட மாநிலங்களில், 3வது மொழியில், மாணவர்கள் குறைந்த பட்ச புலமை பெற்றிருப்பதை அதிகரிக்கும் சில நடவடிக்கைகளும் இந்த ஸ்டார்ஸ் திட்டத்தில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664361
பிரதமர் அலுவலகம்
ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளையொட்டி பிரதமர் மரியாதை
ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளையொட்டி பிரதமர் திரு. நரேந்திர மோடி அவர்களுக்கு மரியாதை செலுத்தியுள்ளார்.
“ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளில் அவர்களை நினைவுகூறுவோம். சுதந்திரப் போராட்டத்தின் போது அளப்பரிய பங்காற்றிய இரண்டு தலைசிறந்த தலைவர்களும், பொது நலன், சமத்துவம், கல்வி மற்றும் நீதியை நிலைநாட்ட அதிக கவனம் செலுத்தியதையும் ஒருபோதும் மறக்க முடியாது”, என்றும் பிரதமர் தெரிவித்துள்ளார்.
பிரதமர் அலுவலகம்
அறிவுக்கூர்மை இந்தியா ஹேக்கத்தான் 2022-ன் இறுதி சுற்றில் ஆகஸ்ட் 25 அன்று பிரதமர் உரையாற்றவுள்ளார்
இந்த இறுதிச்சுற்றில் 75 மையங்களைச் சேர்ந்த 15,000க்கும் அதிகமான மாணவர்கள் பங்கேற்பார்கள்
இந்த இறுதி நிகழ்வில் 23 மத்திய அமைச்சகங்களின் 476 பிரச்சனை அறிக்கைகளுக்கு 2900-க்கும் அதிகமான பள்ளிகள் மற்றும் 2200 உயர்கல்வி நிறுவனங்களைச் சேர்ந்த மாணவர்கள் தீர்வு காண்பார்கள்
புதிய பொருட்கள் கண்டுபிடிப்பு, பிரச்சனைக்கு தீர்வு, இளைஞர்களிடையே புதிய சிந்தனையை ஏற்படுத்துதல் என்ற கலாச்சாரத்தை உருவாக்குவதில் அறிவுக்கூர்மை இந்தியா ஹேக்கத்தான்கள் முக்கிய பங்கு வகிக்கின்றன
அறிவுக்கூர்மை இந்தியா ஹேக்கத்தான் 2022-ன் இறுதி சுற்றில் ஆகஸ்ட் 25 அன்று இரவு 8 மணிக்கு காணொலி காட்சி மூலம் பிரதமர் திரு நரேந்திர மோடி உரையாற்றவுள்ளார்.
நாட்டில் புதிய கண்டுபிடிப்புகளுக்கான உணர்வை குறிப்பாக இளைஞர்களிடையே மேம்படுத்த பிரதமர் தொடர்ச்சியான முயற்சிகளை செய்து வருகிறார். மனதில் இந்த தொலைநோக்குப் பார்வையுடன் அறிவுக்கூர்மை இந்தியா ஹேக்கத்தான் 2017-ஆம் ஆண்டு தொடங்கப்பட்டது. சமூகம், அமைப்புகள், அரசை அழுத்தும் பிரச்சனைகளுக்கு தீர்வு காண மாணவர்களுக்கு ஒரு இடத்தை வழங்க தேசிய அளவில் இந்த முன்முயற்சி மேற்கொள்ளப்படுகிறது. புதிய பொருட்கள் கண்டுபிடிப்பு, பிரச்சனைக்கு தீர்வு, இளைஞர்களிடையே புதிய சிந்தனையை ஏற்படுத்துதல் என்ற கலாச்சாரத்தை உருவாக்குவதை இது நோக்கமாக கொண்டுள்ளது.
அறிவுக்கூர்மை இந்தியா ஹேக்கத்தானை முதலாவது தொகுப்பில் சுமார் 7500 பேர் பங்கேற்றநிலையில் அதன் தற்போதைய 5-வது நிகழ்வில் 29,600 பேர் கலந்துகொள்கிறார்கள். இந்த வளர்ச்சி 4 மடங்கு அதிகமாகும். இதன் மூலம் எஸ்ஐஎச்-ன் வளர்ந்துவரும் செல்வாக்கை அளவிட முடியும். இந்த ஆண்டு 15,000-க்கும் அதிகமான மாணவர்கள் 75-க்கும் அதிகமான இணைப்பு மையங்கள் மூலம் பயணம் செய்து எஸ்ஐஎச் 2022 இறுதிச்சுற்றில் பங்கேற்கவுள்ளனர். கோவில் கல்வெட்டுகளில் ஒளியியல் மூலம் எழுத்துக்கள் அறிதல், தேவநாகரி கல்வெட்டுகளை மொழி பெயர்த்தல், அழுகும் உணவுப் பொருட்களுக்கான குளிர்சாதன வழங்கல் தொடர் முறையை கண்காணிக்கும் தொழில்நுட்பம், பேரழிவால் பாதிக்கப்பட்ட பகுதிகளில் அடிப்படை கட்டமைப்பு மற்றும் சாலை நிலைமைகளை அறிதல் உள்பட 53 மத்திய அமைச்சகங்களைச் சேர்ந்த 476 பிரச்சனைகளுக்கு இறுதிச்சுற்றில் 2900-க்கும் அதிகமான பள்ளிகள் மற்றும் 2200 உயர்கல்வி நிறுவனங்களின் மாணவர்கள் தீர்வுகாண்பார்கள்.
பள்ளிகள் நிலையில் புதிய கண்டுபிடிப்பு கலாச்சாரத்தை கட்டமைக்கவும், பிரச்சனைக்கு தீர்வு காணும் அணுகுமுறையை மேம்படுத்தவும் இந்த ஆண்டு முதல் முறையாக பள்ளி மாணவர்களுக்கான அறிவுக்கூர்மை இந்தியா ஹேக்கத்தான் – ஜூனியர் அறிமுகம் செய்யப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகன சட்ட திருத்தங்கள், சாலை பாதுகாப்பை மேம்படுத்தி உயிரிழப்பை குறைத்துள்ளது : மாநிலங்களவையில் திரு நிதின்கட்கரி தகவல்
மோட்டார் வாகன சட்ட திருத்தங்கள், சாலை பாதுகாப்பை மேம்படுத்தி உயிரிழப்பை குறைத்துள்ளது என மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி கூறினார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
போக்குவரத்து ஆராய்ச்சி பிரிவில் உள்ள தகவல்படி, கடந்த 2018ம் ஆண்டில் 4,67,044 சாலை விபத்துக்கள் நிகழ்ந்துள்ளன. 2019ம் ஆண்டில் 4,49,002 விபத்துக்கள் நிகழ்ந்துள்ளன. 2020ம் ஆண்டில் 3,66,138 விபத்துக்கள் நிகழ்ந்துள்ளன. மோட்டார் வாகன சட்டத்தில் செய்யப்பட்ட திருத்தங்கள், சாலை பாதுகாப்பு சூழலை மேம்படுத்தி உயிரிழப்புகளையும் குறைத்துள்ளது.
ஃபாஸ்டேக் முறை பயன்பாடு 96 சதவீதம்:
தேசிய நெடுஞ்சாலைகளில் கட்டண சாவடிகளில் உள்ள அனைத்து வழிகளிலும், ஃபாஸ்டேக் முறை கடந்த 2021ம் ஆண்டு பிப்ரவரி 16ம் தேதி முதல் அமல்படுத்தப்பட்டது. இதற்கு நல்ல வரவேற்பு கிடைத்தது. கடந்த பிப்ரவரி 14ம் தேதி 80 சதவீதமாக இருந்த இதன் பயன்பாடு, தற்போது 96 சதவீதமாக அதிகரித்துள்ளது.
மாநில நெடுஞ்சாலைகள், தேசிய நெடுஞ்சாலைகளாக மேம்படுத்துவது பற்றி பரிசீலனை:
மாநில நெடுஞ்சாலைகளை, தேசிய நெடுஞ்சாலைகளாக அறிவிக்க வேண்டும் என ஆந்திரப்பிரதேசம் உட்பட பல மாநிலங்கள் / யூனியன் பிரதேசங்கள் மத்திய நெடுஞ்சாலைத்துறை அமைச்சகத்திடம் வேண்டுகோள் விடுத்தன. அவ்வப்போது, இணைப்புத் தேவை, முன்னுரிமை, மற்றும் நிதிநிலை அடிப்படையில் மாநிலச் சாலைகளை, தேசிய நெடுஞ்சாலைகளாக அறிவிப்பது பற்றி மத்திய நெடுஞ்சாலைத் துறை அமைச்சகம் பரிசீலித்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741466
https://pib.gov.in/PressReleasePage.aspx?PRID=1741465
https://pib.gov.in/PressReleasePage.aspx?PRID=1741464
பிரதமர் அலுவலகம்
குஜராத்தி கவிஞர் தாதுதன் கத்வி மறைவுக்கு பிரதமர் இரங்கல்
பிரபல குஜராத்தி கவிஞர் பத்ம ஸ்ரீ தாதுதன் கத்வி மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘நாட்டுப்புற இலக்கியத்துறையில் கவிஞர் தத் பாபுவின் பங்களிப்பு எப்போதும் நினைவுக் கூறப்படும். மறைந்தவரின் ஆன்மா சாந்தியடையட்டும்’’ என குறிப்பிட்டுள்ளார்.
------
(
பாதுகாப்பு அமைச்சகம்
டிஆர்டிஓவின் குறுகிய கால பால அமைப்பு-10 இந்திய ராணுவத்தில் இணைத்துக் கொள்ளப்பட்டது
பாதுகாப்பு ஆராய்ச்சி மற்றும் மேம்பாட்டு அமைப்பால்  வடிவமைக்கப்பட்டு உருவாக்கப்பட்ட 12 குறுகிய கால பால அமைப்பு -10 எம், 2021 ஜூலை 2 அன்று தில்லி கன்டோன்மென்ட்டில் உள்ள கரியப்பா அணிவகுப்பு மைதானத்தில் நடைப்பெற்ற நிகழ்ச்சியில் இந்திய ராணுவ தளபதி ஜெனரல் எம் எம் நரவணேவால் ராணுவத்தில் இணைத்துக் கொள்ளப்பட்டது. பாதுகாப்பு ஆராய்ச்சி மற்றும் மேம்பாட்டு துறை செயலாளர் மற்றும் டிஆர்டிஓ தலைவர் டாக்டர் ஜி சதீஷ் ரெட்டி நிகழ்ச்சியில் பங்கேற்றனர்.
இடைவெளிகளை நிரப்பி படைகளின் வேகமான போக்குவரத்துக்கு உதவும் எஸ் எஸ் பி எஸ்-10 எம், டிஆர்டிஓவின் முன்னணி பொறியியல் ஆய்வகமான ஆராய்ச்சி மற்றும் மேம்பாட்டு நிறுவனம் , புனேவால் எல்&டி லிமிடெட்டுடன் இணைந்து உருவாக்கப்பட்டது. உற்பத்தி நிறுவனமான எல்&டி லிமிடெட்டின் 102 எஸ் எஸ் பி எஸ்-10 எம்மின் பகுதியாக இந்த 12 பாலங்கள் அமைந்துள்ளன.
பால அமைப்பின் வெற்றிகரமான உருவாக்கம் மற்றும் இணைப்புக்காக டிஆர்டிஓ, இந்திய ராணுவம் மற்றும் தொழில்துறையை பாதுகாப்பு அமைச்சர் திரு ராஜ்நாத் பாராட்டியுள்ளார்.
வேகமாக வளர்ந்து வரும் இந்திய ராணுவ தொழில் சூழலியலுக்கு இந்த இணைப்பு ஊக்கமளிக்கும் என்றும், தற்சார்பு இந்தியாவுக்கு பங்காற்றும் என்றும் அவர் கூறினார்.
பால அமைப்பின் உருவாக்கம் மற்றும் இணைப்பில் வெற்றிகரமாக செயல்பட்ட குழுக்களுக்கு டிஆர்டிஓ தலைவர் டாக்டர் ஜி சதீஷ் ரெட்டி பாராட்டு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732250
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 108.47 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 11,451 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.24 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 13,204 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,63,104 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.42 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,42,826; இது 262 நாட்களில் மிகவும் குறைந்த அளவு.
வாராந்திர பாதிப்பு விகிதம் 1.26. கடந்த 45 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.32 ஆகும். கடந்த 35 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 61.60 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769929
(Visitor Counter : 98
சுற்றுலா அமைச்சகம்
மகாராஷ்டிராவின் ஜோதிர்லிங்க கோவில்கள் குறித்த வலையரங்கிற்கு சுற்றுலா அமைச்சகம் ஏற்பாடு
சுற்றுலா குறித்த பல்வேறு தலைப்புகளில் ‘நமது தேசத்தை காணுங்கள்’ முன்முயற்சியின் கீழ் பல்வேறு வலையரங்குகளை சுற்றுலா அமைச்சகம் ஏற்பாடு செய்கிறது.
“சுற்றுலா வழிகாட்டிகளுடன் 75 இடங்கள்”-என்ற நிகழ்ச்சியின் தொடர்ச்சியாக, 'மகாராஷ்டிராவின் ஜோதிர்லிங்கம் கோயில்கள்' என்ற தலைப்பில் டிசம்பர் 11, 2021 அன்று வலையரங்கு நடத்தப்பட்டது. மண்டல அளவிலான வழிகாட்டி திரு உமேஷ் நாம்தேவ் ஜாதவ் இதை தொகுத்து வழங்கினார்.
பிரபலமான மற்றும் புனிதமான சமய மற்றும் ஆன்மீக இடங்கள் மகாராஷ்டிராவில் ஏராளமாக உள்ளன. அதிக எண்ணிக்கையிலான சுற்றுலாப் பயணிகளை அவை ஈர்க்கின்றன.
திரிம்பகேஷ்வர் , பீமாசங்கர், பரலி வைஜ்நாத், கிரிஷ்ணேஸ்வர் மற்றும் அவுந்த் நாக்நாத் ஆகியவை மகாராஷ்டிரா மாநிலத்தில் உள்ள முக்கிய ஜோதிர்லிங்கங்கள் ஆகும்.
ஜோதிர்லிங்கத்தின் வடிவில் சிவ பெருமான் உள்ள இந்த ஆலயங்கள் பழங்காலத்திலிருந்தே போற்றப்படுகின்றன. 12 ஜோதிர்லிங்கங்களில், தெற்கே தமிழ்நாட்டில் உள்ள ராமேஸ்வரமும், வடக்கே இமயமலையில் உத்தரகாண்டில் உள்ள கேதார்நாத்தும் அடங்கும். இந்த கோவில்கள் புராணங்களுடன் நெருங்கிய தொடர்புடையவை மற்றும் வரலாறு மற்றும் பாரம்பரியம் நிறைந்தவை.
https://www.youtube.com/channel/UCbzIbBmMvtvH7d6Zo_ZEHDA/featured எனும் இணைய முகவரியில் இந்த வலையரங்குகளை காணலாம். கூடுதல் விவரங்களை https://www.facebook.com/incredibleindia/ மற்றும் https://instagram.com/incredibleindia?igshid=v02srxcbethv ஆகிய சமூக வலைப்பக்கங்களில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1780513
புவி அறிவியல் அமைச்சகம்
மேற்கு வங்கம் மற்றும் சிக்கிம் மாநிலங்களின் இமயமலை அடிவாரப்பகுதிகளில் அடுத்த 48 மணிநேரத்தில் ஆங்காங்கே மிக பலத்த மழை பெய்யும் வாய்ப்புகள்அதிகம் உள்ளன
இந்திய வானிலைத் துறையின் புதுதில்லியில் உள்ள தேசிய வானிலை முன்னறிவிப்பு மையமும்\மண்டல வானிலை ஆய்வு மையமும் வெளியிட்டுள்ள அறிவிப்பு:
♦தெற்கு குஜராத் மற்றும் அதன் அண்மைப் பகுதிகளின் மேல், கீழ்நிலை வெப்பமண்டலத்தில் சூறாவளி சுழற்சி ஏற்பட்டுள்ளது: அதேபோல கிழக்கு உத்தரப்பிரதேசம் மற்றும் அண்மைப் பகுதிகளின் மேல், கீழ்நிலை வெப்பமண்டலத்தில் மற்றொரு சூறாவளி சுழற்சி ஏற்பட்டுள்ளது. இதனை அடுத்து வடமேற்கு இந்தியாவின் சமவெளிப் பகுதிகளில் ஜூலை 6ம் தேதி வரையிலும், வடமேற்கு இந்தியா மற்றும் மத்திய இந்தியா பகுதிகளில் ஜூலை 3ம் தேதி வரையிலும் வலுவான ஈரப்பதமுள்ள மேற்கத்திய \ தென்மேற்கத்திய காற்று கீழ்நிலை வெப்பமண்டல மட்டத்தில் ஒருங்கிணையும் வாய்ப்பு அதிகம் உள்ளது.
இதன் காரணமாக ஓரளவு பரவலானது முதல் பரவலானது வரையிலான மழைப் பொழிவு இருக்கும்.
வடக்கு கொங்கன் பகுதியில் ஆங்காங்கே பலத்தது முதல் மிகப் பலத்தது
வரையிலான மழை ஒருசில இடங்களில் தீவிர பலத்த மழை 3 மற்றும் 4ம் தேதிகளிலும் குஜராத் மண்டலத்தில் ஜூலை 4 மற்றும் 5ம் தேதிகளிலும் மஹாராஷ்டிராவில் ஜூலை 4ம் தேதியும் பெய்யக்கூடும்:
கடலோரக் கர்நாடகாவில் ஜூலை 2ம் தேதி முதல் 4ம் தேதி வரையிலும், சௌராஷ்டிரா மற்றும் கட்ச் பகுதிகளில் ஜூலை 4ம் தேதி முதல் 6ம் தேதி வரையிலும் ஆங்காங்கே பலத்தது முதல் மிக பலத்தது வரையிலான மழை பெய்யக்கூடும்.
ரசாயனம் மற்றும் உரங்கள் அமைச்சகம்
ரெம்டெசிவிர் மீதான சுங்க வரி நீக்கம் - திரு டி.வி.சதானந்த கவுடா
மத்திய ரசாயனம் மற்றும் உரத்துறை அமைச்சர் திரு டி. வி சதானந்த கவுடா சுட்டுரையில் விடுத்துள்ள செய்தியில், ‘‘ மருந்துகள் துறையின் பரிந்துரை மீதான உடனடி தேவையை கருத்தில் கொண்டு, ரெம்டெசிவிர் மற்றும் அதன் ஏபிஐ/கேஎஸ்எம் மீதான சுங்க வரியை வருவாய்த்துறை நீக்கியுள்ளது. இந்த நடவடிக்கை நாட்டில் ரெம்டெசிவர் ஊசி கிடைப்பதை அதிகரிக்கும்’’ என கூறியுள்ளார்.
அறிவியல் மற்றும் தொழில்நுட்பத்துறை
வாய்ப்புற்று நோய் மரபணு மாறுபாடுகள் குறித்த உலகின் முதல் தகவல் தொகுப்பை தேசிய உயிரி மருத்துவ மரபணுவியல் நிறுவனம் உருவாக்கியுள்ளது
வாய்ப்புற்று நோய் மரபணு மாறுபாடுகள் குறித்த உலகின் முதல் தகவல் தொகுப்பை, இந்திய அரசின் உயிரி தொழில்நுட்பத் துறையின் நிதி உதவி பெறும் தன்னாட்சி பெற்ற அமைப்பான
உயிரி தொழில்நுட்பத் துறை-தேசிய உயிரி மருத்துவ மரபணுவியல் நிறுவனம், கல்யாணி உருவாக்கியுள்ளது.
அனைவரும் அணுகக்கூடிய வகையில் இந்த தரவு தொகுப்பை உயிரி தொழில்நுட்பத் துறை-தேசிய உயிரி மருத்துவ மரபணுவியல் நிறுவனம் வைத்துள்ளது. இணையம் மூலம் இந்த இலவச தகவல்களை யார் வேண்டுமானாலும் பார்க்க முடியும்.
அறிவியல் சமூகத்தால் ஒப்புதல் அளிக்கப்பட்ட சிறந்த நடைமுறைகளை பயன்படுத்தி வாய்ப்புற்று நோய் மரபணு மாறுபாடுகள் கண்டறியப்பட்டுள்ளன.
வாய்ப்புற்று நோய் மரபணு மாறுபாடுகள் தகவல் தொகுப்பில் சக்திவாய்ந்த தேடு இயந்திரம் உள்ளது. புள்ளியியல் மற்றும் உயிரி தகவல் பகுப்பாய்வு செய்யவும் இது அனுமதிக்கிறது.
வருடந்தோறும் புதுப்பிக்கப்படவிருக்கும் இந்த தகவல் தொகுப்பை http://research.nibmg.ac.in/dbcares/dbgenvoc/ என்ற முகவரியில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733448
------
(Visitor Counter : 235